kardosdrur/scandi-wiki huggingface dataset:
Pedro López

Pedro Alonso López (født 8. oktober 1948) er en colombiansk seriemorder, beskyldt for at have voldtaget og dræbte mere end 300 piger i sit hjemland, Peru, Ecuador, og muligvis andre lande. Han har fået tilnavnet Monsteret fra Andesbjergene (The Monster of the Andes).

To reporter fra A.P. fra juli 1980 og januar 1981 er bevaret. Den første er en rapport om Lópezs anholdelse og hans tilståelse til at have dræbt 103 piger, herunder 53, hvis organer var blevet fundet. Den anden rapport benævner, at han var blevet dømt for tre mord, og havde tilstået trehundrede seksuellede overgreb og kvælninger.

Biografi

Opvækst 
Pedro blev født i starten af en borgerkrig, der gennem hans første 10 år tog mere end 200.000 menneskeliv. Pedro blev opfostret af en meget fattig prostitueret mor. Han var den 7. af en børneflok på 13, og Pedro og hans søskende blev ofte slået hårdt. Som bare 8-årig fandt Pedros mor ham gramse og seksuelt mishandle sin søster. Han blev sparket ud, og blev beordret på aldrig at komme tilbage. Efter 2 dage på gaden, blev han fundet af en mand, som tilbød ham mad og et sted og sove. Hans eneste udvej var at svare "ja". Men i stedet for at blive taget til et sted og sove og få noget mad, blev han smidt ind i en forladt bygning, hvor han blev mishandlet flere gange. Efter den barske behandling blev Pedro igen smidt ud på gaden. Efter hans oplevelser med manden, blev Pedro bange for fremmede. Han boede på gaden, og turde kun færdes om natten, hvor han ledte efter mad i skraldespande og lossepladser. Efter at have boet på gaden et år, rejste han til Colombias hovedstad Bogota, hvor han tiggede om mad. Her blev han fundet af et amerikansk ægtepar, som han boede hos et stykke tid. Selvom det gik godt, blev han sendt på børnehjem. Her fik han det godt.

Ungdom 
Efter at have været på børnehjem i et par år, blev han som 12-årig (1963) voldsomt voldtaget af en mandlig lærer. Alle hans dårlige minder kom op igen. Han stjal nogle penge og løb væk fra børnehjemmet. Han stak af til Colombias gader, hvor han endnu en gang levede af at tigge.

Referencer 

Mordere
Seriemordere fra Colombia
Gevær M/95

Gevær M/95 er det danske forsvars infanterivåben. Geværet er af det canadiske mærke Diemaco, senere Colt Canada, og har oprindeligt betegnelsen C7A1. Geværet benytter ammunitionen 5.56 x 45 mm NATO.
Det danske forsvar har ud over dette våben Gevær M/10, Karabin M/96 samt LSV M/04, der er i samme familie.

Nyeste medlem i M/95 familien er M/95-11, bestående af løbet fra M/95 og udtrækskolben fra M/96 Karabin. Det er lavet til skytter, som kan have problemer med at håndtere den almindelige M/95 som følge af for kort armlængde.

Den 4. januar 2009 mistede Hæren et antal håndvåben inklusive M/95- og M/96-geværer til væbnede røvere, som overmandede vagten på Antvorskov Kaserne. Efter at en indledende efterforskning tilvejebragte en del af våbnene, manglede der 25. marts 2009 stadig 19 M/95- og 45 M/96-geværer samt 38 andre håndvåben. Politiet fandt de sidste 40 våben fra røveriet i Brøndby 22. november 2011.

Den 16. februar 2015 meddelte politiet, at det var et gevær M/95, der to dage før blev anvendt under terrorangrebet på kulturhuset Krudttønden i København. Den 18. februar 2015 meddelte Københavns Politi, at gerningsvåbenet til skudattentatet mod kulturhuset Krudttønden var et stjålet og eftelyst hjemmeværnsvåben.

Sammenligning af modellerne

Eksterne henvisninger og kilder

Fodnoter

Automatrifler
Militært udstyr fra Danmark
Det Journalistiske Fellowship

Det Journalistiske Fellowship er en journalistpris, der siden 2006 er blevet uddelt af Center for Journalistik ved Syddansk Universitet i Odense. Prisen er på 500.000 kr., hvilket gør den til Danmarks største . I 2011 skiftede prisen navn til Fyns Stiftstidendes Fellowship, i forbindelse med at  Den Fynske Bladfond overtog sponsoratet.

Ifølge fundatsen gives prisen til "en fremtrædende journalist eller redaktør, der kan bidrage til udviklingen af fremtidens journalister", og fellowship-modtageren bliver fellow ved universitetet i et halvt år, hvor vedkommende indgår i Center for Journalistiks undervisnings- og forskningsmiljø. Prisen er stiftet på baggrund af en bevilling fra Aarhuus Stiftstidendes Fond.

Modtagere af Det Journalistiske Fellowship 
 2006: Jens Olaf Jersild
 2007: DR2-redaktør Mette Davidsen-Nielsen
 2008: Per Knudsen
 2009: Jakob Elkjær
 2010: Jesper Tynell
 2011: Kurt Westh Nielsen
 2012: Charlotte Aagaard
 2013: Pernille Tranberg
 2014: Nikolai Thyssen
 2015: Aslak Gottlieb
 2016: Jan Birkemose
 2017: Pierre Collignon

Referencer 

Hædersbevisninger fra Danmark
Journalistik
Karabin M/96

Karabin M/96 er et gevær indført i det danske forsvar i 1996. Uden for Forsvaret hedder det C8A1 og er fremstillet af Colt Canada som en videreudvikling af M4-karabinen. Kalibren er den samme som den foregående version, Gevær M/95, 5.56 x 45 mm NATO, men på grund af den kortere pibe er mundingshastigheden noget lavere.

Anvendelse i Danmark 
Karabinen blev brugt af Forsvaret som standard udleveret våben, både til værnepligtige og til fast ansat personel, primært soldater, der arbejdede med logistik eller i kampvogne, hvor et langt våben kan være til besvær. Karabin M/96 blev også brugt af Jægerkorpset og Frømandskorpset. Karabin M/96 bruges ikke længere i aktiv tjeneste, hvor det er erstattet af Gevær M/10, som er en anden version af Colt Canadas C8-riffel (C8IUR). Karabin M/96 bruges dog stadig til at uddanne værnepligtige.

Eksterne henvisninger 

Rifler
en:C8 carbine
it:Fucile Colt Canada C7
Five by Five

Five By Five er den anden EP fra The Rolling Stones, og blev udgivet i 1964. Det er optaget i Chess Studios i Chicago samme juni. Five By Five blev udgivet i august i England, kort tid efter deres debutalbum The Rolling Stones var udgivet.

På grund af at Mick Jagger og Keith Richards stadig var i gang med at udvikle deres sangskrivning, blev kun "Empty Heart" og "2120 South Michigan Avenue" krediteret til Nanker Phelge, et pseudonym for bandet. Resten af albummet består af R’n’B covers fra deres favorit artister. Andrew Loog Oldham producerede Five By Five.

Five By Five blev nummer 7. på den engelske single charts, mens dens fem numre kom med på deres andet amerikanske album 12 X 5 senere i 1964.

Albummet var ude af handlen i årtier, før ABKCO Records udgav det i en box serie ved navnet Singles 1963-1965.

Spor 

"If You Need Me" (Robert Bateman/Wilson Pickett) – 2:03
"Empty Heart" (Nanker Phelge) – 2:37
"2120 South Michigan Avenue" (Nanker Phelge) – 2:07
  Den fulde optagelse kunne høres på 12 X 5, da der manglede tid før det kunne blive færdig til EP udgivelsen i 1964.
"Confessin' The Blues" (Jay McShann/Walter Brown) – 2:48
"Around And Around" (Chuck Berry) – 3:05

Album fra 1964
Rolling Stones-album
Escopetarra

En escopetarra er en guitar, som er fremstillet på basis af en modificeret riffel, og som er tænkt som et fredssymbol. Navnet er et portmanteau af de spanske ord escopeta (skydevåben/riffel) og guitarra (guitar). 

Escopetarraer blev opfundet af den colombianske fredsaktivist César López i 2003 ved en sammenkomst efter bombesprængningen i El Nogal Club i Bogotá i 2003, efter at han opdagede en soldat, der holdt et gevær på samme måde som en guitar. Den første escopetarra i 2003 blev lavet af en Winchester riffel og en Stratocaster elektrisk guitar.

Han fremstillede oprindelig fem escopetarraer, hvoraf de fire blev givet til den colombianske  musiker Juanes, den argentinske musiker Fito Páez, de Forenede Nationers udviklingsprogram og bystyret i Bogotá, mens han selv beholdt den sidste. Juanes solgte senere sit eksemplar for US$ 17.000 ved en indsamling i Beverly Hills til fordel for ofre for anti-personnel miner. De Forenede Nationers escopetarra udstilledes i juni 2006 i forbindelse med organisationens nedrustningskonference. 

I 2006 modtog López yderligere 12 aflagte AK-47 maskingeværer fra Colombias kontor for fredsbevarelse. Når de er omdannet til guitarer, er det hans plan at give dem til fremtrædende musikere som Shakira, Carlos Santana og Paul McCartney, foruden til politiske skikkelser som f.eks. Dalai Lama. Et medlem af Dalai Lamas stab afslog dog López' tilbud med en bemærkning om det upassende i at give et våben som gave, hvorefter López har meddelt, at han vil prøve at udtrykke sit formål tydeligere.

Kilder 

Guitarmodeller
Stamme (plantedel)

En stamme er en forveddet plantedel, opbygget ganske som en gren, som findes hos træer, palmer og bambus. Stammens funktion er at løfte grenene og dermed bladene op forbi konkurrenternes blade. Den økologiske betydning af stammen er altså at styrke planten i konkurrencen om lyset.

Træers og buskes kroner består af grensæt, der danner analoge løsninger på den samme udfordring. Forskellen er blot, at træerne (via udvikling af apikal dominans) har formået at danne en stamme, der løfter grensættet højt op over andre planters kroner.

Fordelen ved at kunne danne flerårige grene giver til gengæld nogle ulemper, som kun kan klares ved at planten ofrer af sin nettoproduktion:

 Grenen skal holdes forsynet med kulhydrat
 Grenen skal afstives og forankres, så den kan bære bladenes og sin egen vægt
 Grenen skal kunne afkastes, når den ikke længere er rentabel
 Grenen skal kunne overleve vinteren

Alt dette har planterne fundet løsninger på, løsninger der er afprøvet over millioner af år. Grenen er derfor en succeshistorie, som i øvrigt er gentaget flere gange ved konvergent udvikling.

Se også 
 Vedplante

Træer
Fotosyntese
Økologi
Botanik
Savage Garden

Savage Garden var en australsk popduo, der havde stor international succes fra 1997 til 2001, hvor gruppen blev opløst. Bandet bestod af Darren Hayes (vokal) og Daniel Jones (keyboards og guitar). Savage Garden havde en stribe af hits i de sene 1990'ere. Balladen "Truly Madly Deeply" var deres største succes, mens de andre større hits tæller "To the Moon and Back", "I Knew I Loved You" og "I Want You". Gruppen har solgt omkring 35 mio. albums og singler.

Navnet Savage Garden stammer fra Anne Rices romanserie The Vampire Chronicles.

Diskografi

Albums 
 Savage Garden (1997)
 Affirmation (1999)

Singler 

Noter
 A ^ "I Want You" was re-released in the UK in 1998 as a remix entitled "I Want You '98" and reached number twelve.

Promotional single

Referencer

Eksterne henvisninger 

 Savage Gardens officielle hjemmeside 
 Tidslinie for Savage Garden
 Savage Garden diskography

Musikgrupper fra Australien
Popgrupper
Musikgrupper fra 1997
Regeringskonference

En regeringskonference er i EU en række af møder mellem repræsentanter for medlemsstaternes regeringer, som har til formål at ændre det traktatmæssige grundlag for EU-samarbejdet. Alle ændringer af institutionel karakter sker på grundlag af drøftelser på regeringskonferencerne.

Ofte strækker regeringskonferencerne sig over flere møder over et par måneder, og forhandlingerne afsluttes med et topmøde med deltagelse af både stats- og regeringscheferne. 

Seneste regeringskonference blev afholdt i 2004, hvor Traktat om en forfatning for Europa, der senere er droppet, blev udarbejdet.

EU
Adolph Julius Eggers

Adolph Julius Eggers (23. januar 1859 København – 16. december 1919 København) var en dansk organist, guitarist og komponist.

Eggers var orgelelev af bl.a. Gottfred Matthison-Hansen. I 1880 blev han orgelvikar i Trinitatis Kirke. 1904-1910 var han kantor ved Sankt Matthæus Kirke i København, hvor han efterfulgte Johan Bartholdy, og 1910-1919 ved Holmens Kirke, hvor han efterfulgte Viggo Bielefeldt
 Bielefeldt. 
I 1904 fik han Det anckerske Legat og rejste til Tyskland, Schweiz og Italien på studietur. Han fik i sin levetid opført nogle større kompositioner for kor eller orkester, men han huskes i dag først og fremmest for en lang række udgivelser for en og to guitarer. Det drejer sig om arrangementer af andre komponisters musik eller om akkompagnement til sange.

Musik 
 Suite pastorale (orkester)
 op. 5 Dionysostog (orkester)
 Kong Volmer (orkester, bl. kor og tenor)
 op. 7 Serenade (blæsekvintet og harpe)
 op. 8 Musik til Skuespillet Inez fra Coimbra (på grundlag af portugisiske folkemelodier)
 Hubertusfesten (ballet)
 12 Spanske Danse og Melodier (guitar og mandolin)
 Udvalgte Kompositioner (guitar)
 Fingal (tragisk sangdrama)
 Kinfo (operette)
 Les Cloches de Copenhague (bl.a. for harmoniorkester)
 Guitarnoder i KB

Kilder m.m. 
 Salmonsen
 Om guitarmusikken

Organister fra Danmark
Komponister fra Danmark
Danskere i 1800-tallet
Danskere i 1900-tallet
Pro Evolution Soccer 2008

Pro Evolution Soccer 2008, også kendt som PES 2008, er det 7. spil i rækken af computerspil i Konamis Pro Evolution Soccer-serie. Spillet er er fodboldspil, som blev udgivet i Danmark den 25. oktober 2007 til PS3, PS2, Xbox 360 og PC, mens det blev udgivet den 26. oktober 2007 til de håndholdte konsoller, PSP og Nintendo DS. Desuden er spillet sat til udgivelse på Wii i første kvartal 2008.

Pro Evolution Soccer 2008 har vundet utallige priser allerede før dets lancering, heriblandt Best of Games Convention 2007 i Leipzig til PS3 og PS2. Spillet er det absolut tætteste et fodboldspil nogensinde har været på virkelighedens fodbold, og spillet bliver betragtet som den helt store konkurrent til EAs FIFA-serie.

Referencer 

Computerspil fra 2007
Nintendo DS-spil
PlayStation 2-spil
PlayStation 3-spil
PlayStation Portable-spil
Wii-spil
Windows-spil
Xbox 360-spil
Fladvogn

En fladvogn er i jernbane- og lastbilterminologi et udtryk for en vogn eller bil med et fladt lad, eventuelt med sider, der ikke har mekaniske funktioner.

Traditionelt bruges udtrykket om køretøjer med 0-70 cm sider som kan klappes ned (sidefjæle). På ladet kan placeres plader, paller, kasser og andre ting som kan løftes af med håndkraft, kran eller gaffeltruck. Desuden bruges fladvogne også til store emner, der ikke kan komme ind i en container.

Specifikt i lastbilsproget bruges udtrykket dog også om lukkede vogne, hvis der eksempelvis skal skelnes fra tipbiler. Den korrekte betegnelse for disse biler vil dog oftest være liftvogn eller fastladsvogn.

Oprindeligt har alle åbne lastbiler været fladvogne, indtil man opfandt tipladet.

Navnet fladvogn antyder at vognen er flad, men dette er i mange tilfælde misvisende, idet den bagerste del ofte er bygget så lav som muligt, dels for at sænke tyngdepunktet, dels for at kunne køre med højere ting. Dette gør at der bliver et "trin" op til den del der skal rage ind over lastbilen. Mange blokvogne hører ind under kategorien fladvogne.
Trailere der har samme ladhøjde i hele længden kaldes også "ligeudtrailere".

Referencer 

Lastbiltyper
Markedsføringsloven

Markedsføringsloven er en markedsretlig lov, der har til formål at implementere en række EU-direktiver og at sikre en virksom konkurrence på markedet. Dette formål søges opnået gennem fastsættelsen af nogle minimumsstandarder. Disse minimumsstandarder udgør praktisk set en adfærdsregulering, eftersom de pålægger virksomheder at handle under hensyn til både konkurrenter og forbrugere. Loven indeholder både en generalklausul og nogle specifikke regler.

Ved markedsføring forstås enhver handling, der foretages i erhvervsøjemed. Dermed er privat erhvervsvirksomhed omfattet af loven. Offentlig virksomhed er også omfattet af loven, hvis den offentlige virksomhed agerer på et marked, hvor der er private konkurrenter (f.eks. markedet for hjemmehjælp). 

Generalklausulen siges at indeholde lovens overordnede norm. Dermed er der ikke tale om en bestemmelse med selvstændigt indhold, der kan umiddelbart håndhæves. Generalklausulen skal således læses i sammenhæng med lovens øvrige regler; der igen skal læses i lyset af generalklausulen.

Blandt de specifikke regler findes regulering af bl.a. vildledende og utilbørlig markedsføring, reklameidentifikation, uanmodet henvendelser pr. telefon og e-mail, krav til sælgers vejledning om et produkts funktion, særlige regler om markedsføring mod børn, rabatkuponer, lodtrækninger og præmiekonkurrencer, prisoplysning og købsopfordring.

Reglerne mod salgsfremmende foranstaltninger som rabatkuponer, lodtrækninger og præmiekonkurrencer blev ophævet i 2011 efter krav fra EU, idet EU-domstolen havde vurderet, at de var i strid med EU's direktiv om urimelig handelspraksis.

Loven administreres af Forbrugerombudsmanden.

Se også 
 Konkurrence (økonomisk)
 Spam

Referencer

Eksterne henvisninger
Markedsføringsloven (LOV nr 866 af 15/06/2022)

Danmarks love
Markedsføring
Retsvidenskab
Black Juju

Black Juju er en ep af det svenske dødsmetal-band Entombed der blev udgivet i 1999 gennem Man's Ruin Records. Ep'en næsten kun af coversange med undtagelse af "Vices by Proxy."

Numre 
 "Mesmerization Eclipse" (Captain Beyond cover) – 04:45
 "Vices by Proxy" – 02:58	
 "Black Juju" (Alice Cooper cover) – 03:47
 "Sentimental Funeral" (Hey on Glue cover) – 03:12

Bonusnumre 
 "Tear It Loose" (Twisted Sister cover) – 3:21
 "Lost" (Jerry's Kids cover) – 3:13
 "The Ballad of Hollis Brown" (Bob Dylan cover) – 4:08
 "Satan" (The Dwarves cover) – 1:12

Album fra 1999
Entombed-album
Metalalbum
Skocjahulerne

Skocjahulerne er en række drypstenshuler i det sydvestlige Slovenien. Hulerne er på UNESCO's verdensarvsliste, og huser blandt andet Europas længste kløft.

Sloveniens geografi
Verdensarvsområder i Slovenien
Max Roach

Maxwell Lemuel Roach (født 10. januar 1924, død 16. august 2007) var en amerikansk jazz-trommeslager og komponist.

Han har spillet sammen med mange store jazz-navne blandt andre: Dizzy Gillespie, Charlie Parker, Miles Davis, Duke Ellington, Charles Mingus, Sonny Rollins og Clifford Brown. Desuden havde han sin egne jazz-grupper. Gennem tiderne fremkom han med adskillige udtalelser om afro-amerikaneres menneskerettigheder. Han betragtes af mange som en af de mest betydningsfulde trommeslagere i historien. Max Roach har i perioden fra 1957 til 2003 lavet en lang række soloplader i eget navn.

Referencer

Eksterne henvisninger 

 
 Biografi mm  på Drummerworld
 

Jazzmusikere fra USA
Trommeslagere fra USA
Komponister fra USA
Guanosintrifosfat

Guanosintrifosfat (GTP) er et biologisk energi- og effektormolekyle, der indgår i mange vigtige cellulære processer. Molekylet indeholder en del energi, der kan frigøres ved hydrolyse af den yderste fosfatgruppe, hvorved der dannes guanosindifosfat, GDP. De to former af molekylet er vigtige for en del proteiner (kaldet G-proteiner), der benytter energien og forskellen på GTP og GDP til at antage forskellige funktionelle tilstande. Eksempler på G-proteiner er elongerings faktor Tu (EF-Tu), der bringer tRNA til ribosomet under proteinsyntesen, og proteinet ras, der er involveret i mange menneskelige kræftformer.

GTP er et nukleotid, der består af purin-basen guanin forbundet til ribose via en N-glykosidbinding; på riboseenhedens 5'-position er bundet tre fosfatenheder via en esterbinding.

Cellulære funktioner 
Celler anvender GTP til syntese af RNA, og som kilde til kemisk energi der kan kobles til termodynamisk ufavorable reaktioner og gøre dem favorable, særligt i proteinsyntese. GTP spiller også en vigtig rolle i signaltransduktion, hvor en gruppe signalproteiner kaldet G-proteiner aktiveres ved at et bundet molekyle GDP skiftes ud med GTP.

Metabolisme 
GTP dannes i citronsyrecyklus, hvor fosforylering af GDP til GTP er koblet til hydrolyse af succinyl CoA, i en reaktion katalyseret af enzymet succinyl CoA syntetase (også kendt som succinat thiokinase):

Succinyl CoA + GDP + Pi → Succinat + CoA + GTP

GTP kan herefter enten bruges af cellen f.eks. som energikilde til proteinsyntese, eller omdannes til ATP af enzymet nukleosid difosfokinase:

GTP + ADP ↔ GDP + ATP

Se også 
 Guanosinmonofosfat (GMP)
 Guanosindifosfat (GDP)

Biokemi
Cellebiologi
Nukleotider
GDP

GDP kan henvise til flere artikler:

 GDP (musiker), en amerikansk hiphopmusician fra New Jersey
 Giant depolarizing potentials, the first type of electrical activity of developing brain
 Gibraltar Defence Police, civilpoliti under Ministry of Defence installations i Gibraltar
 Gidea Park railway station, National Rail station med koden GDP
 Good distribution practice, retningslinjerne for korrekt distribution lægemidler til mennesker
 God dokumentationspraksis, farmaceutiske standarder for hvordan dokumenter skal oprettes og vedligeholdes
 Ground delay program, a traffic flow initiative for aviation in the United States
 Guanosindifosfat, en nukleotid
 Grand Ducal Police, nationalpoliti i Luxembourg

Andet
 GDP er en forkortelse for gross domestic product, på dansk Bruttonationalprodukt, forkortet BNP
Jérôme Pineau

Jérôme Pineau (født 2. januar 1980) er en fransk tidligere professionel landevejsrytter.

Eksterne henvisninger 

 

Mandlige cykelryttere fra Frankrig
Alexandre Pichot

Alexandre Pichot (født 6. januar 1983) er en fransk tidligere professionel cykelrytter.

Eksterne henvisninger 

Mandlige cykelryttere fra Frankrig
Rony Martias

Rony Martias (født 4. august 1980) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
Hedberg

Hedberg er et svensk og finlandssvensk efternavn. Hedberg-efternavnet kan spores flere hundrede år tilbage i tid. Det er ikke et antalsmæssigt stort efternavn i disse lande/sprogområder, men er heller ikke et lille efternavn. Forekommer dog yderst sjældent i Danmark (2007: 75 personer har dette efternavn) og de fleste danske Hedberg er enten efterkommere til indflyttere eller første generations tilflyttere. 

Navnet opfattes ikke som værende svensk, da både "Hed" og "Berg" er hyppigt forekommende navneelementer af danske efternavne såsom Hedgård og Højberg. Hedberg opfattes derfor at de fleste danskere som værende et dansk efternavn. Hedberg efternavnet er grundet det lave antal navnebærere et "beskyttet" efternavn, og kan således ikke frit bæres/erhverves af enhver.

Svenske efternavne
CMP

CMP er et akronym, der kan henvise til flere artikler:

 Copenhagen Malmö Port
 Cytidinmonofosfat
 Centre for Medical Parasitology
 Chip-multiprocessor - en slags flerkerne-processor
Adenosindifosfat

Adenosindifosfat (ADP) er et nukleotid der består af purin-basen adenin forbundet til ribose via en N-glykosidbinding, samt to fosfatenheder bundet til riboseenhedens 5'-position via fosfatesterbindinger.

Cellulære funktioner 

ADP fungerer som biologisk energi- og effektormolekyle og indgår i mange vigtige cellulære processer. Molekylets fosfatbinding indeholder en stor mængde energi, som frigøres ved fraspaltning af en fosfatgruppe, hvilket resulterer i dannelsen af adenosinmonofosfat (AMP). Denne spaltningsprocess kaldes hydrolyse. ADP kan kan også optage en ekstra fosfatgruppe og danne adenosintrifosfat. Denne proces kræver en del energi, der kommer fra respiration. F.eks. dannes der ved forbrænding af sukker 38 ATP-molekyler for hvert molekyle glukose, der forbrændes.

Se også 
 Adenosinmonofosfat (AMP)
 Adenosintrifosfat (ATP)

Biokemi
Cellebiologi
Nukleotider
Adenosinmonofosfat

Adenosinmonofosfat (AMP) er et nukleotid der består af purin-basen adenin forbundet til ribose via en N-glykosidbinding, samt én fosfatenhed bundet til riboseenhedens 5'-position via en fosfatesterbinding.

Cellulære funktioner 

AMP fungerer som biologisk energi- og effektormolekyle og indgår i mange vigtige cellulære processer. Molekylet kan binde én eller to ekstra fosfatgrupper, der indeholder en stor mængde energi, hvilket resulterer i dannelsen af adenosindifosfat (ADP) eller adenosintrifosfat (ATP).

cAMP 

Cyklisk AMP eller cAMP er også et vigtig biokemisk molekyle, da det fungerer som sekundær messenger i hormoners funktion.

Se også 
 Adenosindifosfat (ADP)
 Adenosintrifosfat (ATP)

Biokemi
Cellebiologi
Nukleotider
Alessandro Cortinovis

Alessandro Cortinovis (født 11. oktober 1977) er en tidligere italiensk professionel cykelrytter, som cyklede for det professionelle cykelhold Milram.

Eksterne henvisninger 

Mandlige cykelryttere fra Italien
Ralf Grabsch

Ralf Grabsch (født 7. april 1973) er en tidligere tysk professionel cykelrytter, som bl.a. har cyklet for det professionelle cykelhold Milram. Han arbejder som sportsdirektør for det tyske UCI Continental-hold Rad-Net Rose. Han er storebror til Bert Grabsch, der også var cykelrytter.

Eksterne henvisninger  

Mandlige cykelryttere fra Tyskland
Personer fra Sachsen-Anhalt